Oficialusis leidinys L 340 , 24/12/2003 p. 0069 - 0073



Komisijos sprendimas 2003 m. gruodžio 15 d. patvirtinantis programas patvirtintų zonų ir patvirtintų ūkių, esančių nepatvirtintose zonose, statusui dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) gauti ir iš dalies pakeičiantis Sprendimo 2003/634/EB I ir II priedus (pranešta dokumentu Nr. C(2003) 4727) (tekstas svarbus EEE) (2003/904/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir produktų pateikimą į rinką [1], ypač į jos 10 straipsnio 2 ir 3 dalis, kadangi: (1) Komisijos sprendimas 2003/634/EB [2] patvirtina ir išvardija įvairių valstybių narių pateiktas programas. Programos sudarytos taip, kad valstybė narė vėliau galėtų pradėti procedūras dėl patvirtintos zonos arba patvirtinto ūkio, esančio nepatvirtintoje zonoje, statuso dėl vienos ar daugiau žuvų ligų – virusinės hemoraginės septicemijos (VHS) ir infekcinės hematopoetinės nekrozės (IHN) – suteikimo zonai arba nepatvirtintoje zonoje esančiam ūkiui. (2) 2002 m. rugsėjo 5 d. laišku Italija paprašė patvirtinti programą, kuri bus taikoma Pjemonto regiono ūkyje "Incubattoio ittico de valle". Prašymo dieną ūkis buvo stebimas nuo 2000 m. sausio. Tačiau buvo atvežtos žuvys iš ūkių, kurie atvežimo metu nebuvo patvirtinti pagal Direktyvos 91/67/EEB 5 arba 6 straipsnį. (3) Buvo nustatyta, kad pateiktas prašymas atitinka Direktyvos 91/67/EEB 10 straipsnį ir todėl turėtų būti patvirtintas, o Sprendimo 2003/634/EB II priedas turėtų būti atitinkamai pakeistas. Dėl to, kad žuvys buvo atvežtos iš nepatvirtintų rajonų programa turėtų būti vykdoma ketverius metus nuo patvirtinimo dienos. (4) 2003 m. spalio 20 d. laišku Suomija paprašė iš dalies pakeisti Sprendimo 2003/634/EB I priedo 6.2 punkte nurodytą programą. Dėl vaivorykštinių upėtakių VHS protrūkio Suomijos vakarinėje pakrantėje valdžios institucijos nusprendė tame naujame rajone taikyti ligos likvidavimo priemones, panašias į tas priemones, kurios taikomos Sprendimo 2003/634/EB I priedo 6.2 punkte aprašytuose rajonuose. Todėl turėtų būti patvirtintas programos pakeitimas. (5) Kai kurios iš Sprendimu 2003/634/EB patvirtintų programų dėl Prancūzijos ir Vokietijos buvo užbaigtos. Rajonai įgijo patvirtintų statusą ir buvo įtraukti į Komisijos sprendimo 2002/308/EB [3] I priedo sąrašą. Todėl šie rajonai turėtų būti išbraukti iš Sprendimo 2003/634/EB I priedo sąrašo. (6) Todėl reikėtų atitinkamai iš dalies pakeisti Sprendimą 2003/634/EB. (7) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Patvirtinami pagal Direktyvos 91/67/EEB 10 straipsnio 1 dalį Suomijos pateikti programos pakeitimai dėl patvirtintos zonos statuso dėl vienos ar daugiau žuvų ligų – virusinės hemoraginės septicemijos (VHS) ir infekcinės hematopoetinės nekrozės (IHN) – suteikimo. 2. Patvirtinama pagal Direktyvos 91/67/EEB 10 straipsnio 1 dalį Italijos pateikta programa dėl patvirtinto ūkio, esančio nepatvirtintoje zonoje, statuso dėl vienos arba daugiau žuvų ligų – VHS ir IHN – suteikimo. 2 straipsnis Sprendimas 2003/634/EB iš dalies keičiamas taip: 1. I priedas pakeičiamas šio sprendimo I priedu. 2. II priedas pakeičiamas šio sprendimo II priedu. 3 straipsnis Atitinkamos valstybės narės priima įstatymus ir kitus teisės aktus, būtinus, kad būtų laikomasi patvirtintų programų. 4 straipsnis Šis sprendimas skirtas valstybėms narėms. Priimta Briuselyje, 2003 m. gruodžio 15 d. Komisijos vardu David Byrne Komisijos narys [1] OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1). [2] OL L 220, 2003 9 3, p. 8. [3] OL L 106, 2002 4 23, p. 28. Sprendimas su paskutiniais pakeitimais, padarytais sprendimu 2003/839/EB (OL L 319, 2003 12 4, p. 21). -------------------------------------------------- I PRIEDAS " „I PRIEDAS Programos, pateiktos dėl patvirtintos zonos statuso dėl vienos ar daugiau žuvų ligų – VHS ir IHN – suteikimo 1. DANIJA 1995 m. gegužės 22 d. Danijos pateiktos programos, taikomos: - FISKEBÆK Å nuotėkio baseinui, - VISOMS JUTLANDIJOS DALIMS į pietus ir vakarus nuo Storåen, Karup å, Gudenåen ir Grejs å nuotėkio baseinų, - visų DANIJOS SALŲ teritorijai. 2. VOKIETIJA 1999 m. vasario 25 d. Vokietijos pateikta programa, taikoma: - zonai OBERN NAGOLD vandens nuotėkio baseine. 3. ISPANIJA 2002 m. rugpjūčio 1 d. Ispanijos pateikta programa, taikoma: - LA RIOCHOS AUTONOMINEI SRIČIAI. 4. PRANCŪZIJA 5. ITALIJA 5.1. 2001 m. spalio 6 d. Italijos pateikta programa dėl Bolcano autonominės provincijos, su pakeitimais, padarytais 2003 m. kovo 27 d. laišku, taikoma: BOLCANO PROVINCIJOS ZONAI - zona apima visus Bolcano provincijos vandens nuotėkio baseino rajonus. Zona apima viršutinę VAL DELL'ADIGE zonos dalį – t. y. Adidžės upės vandens nuotėkio baseino rajonai nuo upės aukštupio Bolcano provincijoje iki ribos su Trento provincija. ( NB: Likusiai žemutinei VAL DELL'ADIGE zonos daliai taikoma autonominės Trento provincijos patvirtinta programa. Šios zonos viršutinė ir žemutinė dalys laikomos vienu epidemiologiniu vienetu. ) 5.2. 1996 m. gruodžio 23 d. ir 1997 m. liepos 14 d. Italijos pateiktos programos dėl Trento provincijos, taikomos: VAL DI SOLE E DI NON ZONAI - vandens nuotėkio baseinas nuo Nočės upelio aukštupio iki Santa Džiustinos dambos. VAL DELL'ADIGE ZONAI – žemutinei daliai - Adidžės upės ir jos šaltinių autonominėje Trento provincijoje vandens nuotėkio baseinai nuo ribos su Bolcano provincija iki Alos dambos (hidroelektrinės). ( NB: VAL DELL'ADIGE zonos teritorijai aukštupio link taikoma autonominės Bolcano provincijos patvirtinta programa. Šios zonos viršutinė ir žemutinė dalys laikomos vienu epidemiologiniu vienetu), ) TORRENTE ARNÒ ZONAI - vandens nuotėkio baseinas nuo Arno kalnų upės aukštupio iki žemupio užtvarų prieš Arno kalnų upei įtekant į Sarkos upę. VAL BANALE ZONAI - vandens nuotėkio baseinas nuo Ambies upės ištakų iki hidroelektrinės dambos, VARONE ZONAI - vandens nuotėkio baseinas nuo Manjonės upelio aukštupio iki krioklio, ALTO E BASSO CHIESE ZONAI - Kjezo upės vandens nuotėkio baseinas nuo jos aukštupio iki Kondino dambos, išskyrus Adanos ir Palviko kalnų upių baseinus, TORRENTE PALVICO ZONAI - Palviko kalnų upės baseino vandens nuotėkio baseinas iki betono ir akmenų užtvaros. 5.3. 2001 m. vasario 21 d. Italijos pateikta programa dėl Veneto regiono, taikoma: TORRENTE ASTICO ZONAI - Astiko upės vandens nuotėkio baseinas nuo jos ištakų (autonominėje Trento provincijoje ir Vičencos provincijoje Veneto regione) iki dambos ties Pedeskalos tiltu Vičencos provincijoje. Astiko upės dalis žemupio link tarp dambos, esančios ties Pedescalos tiltu, ir Pria Maljo dambos, laikoma buferine zona. 5.4. 2002 m. vasario 20 d. Italijos pateikta programa dėl Umbrijos regiono, taikoma: FOSSO DE MONTERIVOSO ZONAI Monterivozo upės vandens nuotėkio baseinas nuo jos ištakų iki neįveikiamų užtvarų prie Ferentilo. 5.5. 2002 m. vasario 1 d. Italijos pateikta programa dėl Lombardijos regiono, taikoma: VAL BREMBANA ZONAI Brembo upės vandens nuotėkio baseinas nuo jos ištakų iki neįveikiamos užtvaros Ponto San Pjetro savivaldybėje. 6. SUOMIJA 6.1. 1995 m. gegužės 29 d. Suomijos pateikta programa, taikoma: - visiems SUOMIJOS žemyniniams ir pakrantės rajonams, išskyrus: - ALANDO PROVINCIJĄ, - PYHTÄÄ srities teritoriją, kuriai taikomi apribojimai, - UUSIKAUPUNKI, PYHÄRANTA ir RAUMA savivaldybes apimančią teritoriją, kuriai taikomi apribojimai. 6.2. 1995 m. gegužės 29 d. Suomijos pateikta programa, apimanti konkrečias likvidavimo priemones, su pakeitimais, padarytais 2002 m. kovo 27 d., 2002 m. birželio 4 d., 2003 m. kovo 12 d., 2003 m. birželio 12 d. ir spalio 20 d. laiškais, taikoma: - visai ALANDO PROVINCIJAI, - PYHTÄÄ srities teritorijai, kuriai taikomi apribojimai, - UUSIKAUPUNKI, PYHÄRANTA ir RAUMA savivaldybes apimančiai teritorijai, kuriai taikomi apribojimai.“ " -------------------------------------------------- II PRIEDAS " „II PRIEDAS Programos, pateiktos dėl patvirtinto ūkio, esančio nepatvirtintoje zonoje, statuso dėl vienos ar daugiau žuvų ligų – VHS ir IHN – suteikimo 1. ITALIJA 1.1. 2000 m. gegužės 2 d. Italijos pateikta programa dėl regiono Friulis Venecija Džulija, Udinės provincija, taikoma: Ūkiams, esantiems Taljamento upės drenažo baseine: - Azienda Vidotti Giulio s.n.c., Sutrio 1.2. 2002 m. balandžio 5 d. Italijos pateikta programa dėl Veneto regiono, taikoma: Ūkiams, esantiems Silio upės drenažo baseine: - Azienda Troticoltura S. Cristina, Via Chiesa Vecchia 14 - Loc. S. Cristina di Quinto 1.3. 2002 m. rugsėjo 5 d. Italijos pateikta programa dėl Pjemonto regiono, taikoma: Ūkiui: - Incubatoio Ittico di Valle - Loc Cascina Prelle - Traversella (TO)“ " --------------------------------------------------